text: Biogasanlæg bygges ved Bevtoft
  22 april 2015 kl. 11.34
  Første spadestik blev i dag taget til et af verden største biogasanlæg. Anlægget er et af flere anlæg der i øjeblikket er ved at blive opført i vores del af landet.
  Biogasanlæget skal omdanne 600.000 tons gylle, halm og anden biomasse til biogas der kan forsyne 15.000 boliger.
  Det er en stor gruppe landmænd der sammen med energiselskabet E.ON Danmark har investeret 250 millioner kroner.
  - Biogasproduktionen skal professionaliseres og øges markant, hvis Danmark skal indfri sine klimamål. Og vi skal have endnu flere af denne type samarbejder stablet på benene for at sikre overgangen til CO2-neutral energi?, siger Tore Harritshøj, administrerende direktør i E.ON Danmark.
  Formand for Sønderjysk Landboforening Christian Lund er glad for, at landmændene kan få et bedre og mere miljørigtigt gødningsmateriale ud af den afgassede gylle.
  Se video med Christian Lund, varighed 0'37.
  Sønderjysk Biogas
  